Stephen Gately (2009)
**Stephen Patrick David Gately** (17. maaliskuuta 1976 Dublin, Irlanti – 10. lokakuuta 2009 Mallorca, Espanja) oli irlantilainen poplaulaja, joka muistetaan parhaiten urastaan Boyzone-yhtyeessä.

Ura
---

Stephen valittiin Boyzoneen marraskuussa 1993. Sitä ennen hänen ansioihinsa voi luetella vain pienen roolin elokuvassa *The Commitments*. Vuonna 1997 Stephen esitti laulun "Shooting Star" elokuvasta *Hercules*.

Boyzonen jäsenten lähdettyä eri teille vuonna 2000 hän yritti soolouraa albumilla *New Beginning*, joka julkaistiin kesäkuussa samana vuonna. Ensimmäinen, albumin nimeä kantava single sijoittui kolmanneksi, toinen ("I Believe" elokuvasta *Billy Elliot*) sijalle 11 ja kolmas "Stay" sijalle 13. Top 10 -sijoituksesta huolimatta albumin myyntiluvut jäivät alhaisiksi ja siksi levy-yhtiö päätti lopettaa yhteistyön.

Lyhyen soolouran jälkeen Stephen siirtyi West End -musikaalien pariin ja on esiintynyt seuraavissa: *Joseph and the Amazing Technicolor Dreamcoat*, *Chitty Chitty Bang Bang!* ja *Cinderella*, jossa hänen roolinsa oli ensimmäistä kertaa äänetön. Huhtikuussa 2006 hän sai roolin linnunpelättimenä *Ihmemaa Oz* -musikaalissa Canterburyssa.

Yksityiselämä
-------------

16. kesäkuuta 1999 Stephen oli esillä Britannian mediassa aiempaa suuremmassa mittakaavassa ilmoittaessaan julkisesti homoseksuaalisuudestaan. Samalla hän kertoi seurustelleensa hollantilaisen Caught In The Act -bändin jäsenen Eloy De Jongin kanssa marraskuusta 1998. Pari erosi alkuvuodesta 2002.

Stephen meni naimisiin 19. maaliskuuta 2006 Lontoossa internet-yrittäjä Andy Cowlesin kanssa. Pari oli seurustellut keväästä 2003 alkaen, jolloin huhujen mukaan Elton John oli esitellyt heidät toisilleen.

Gately löydettiin kuolleena loma-asunnostaan Mallorcalta lokakuussa 2009. Kuolinsyyksi ilmoitettiin myöhemmin keuhkopöhö.

Lähteet
-------

1. ↑  Boyzone Star Stephen Gately Dies in Majorca *Sky News*.  11.10.2009. Viitattu 11.10.2009. (englanniksi)
2. ↑  Fans back Boyzone's Stephen *BBC News*.  16.6.1999. Viitattu 14.10.2009. (englanniksi)
3. ↑  Boyzone star Stephen Gately dead at 33 *Yahoo! News UK*.  11.10.2009. Viitattu 14.10.2009. (englanniksi)
4. ↑  Ex-Boyzone singer Gately 'weds' *BBC News*.  20.3.2006. Viitattu 16.11.2006. (englanniksi)
5. ↑  Boyzone - Gately to marry Crowles - again *Contactmusic.com*.  7.1.2006.  Arkistoitu 20.11.2007. Viitattu 15.11.2006. (englanniksi)
6. ↑  Boyzonen laulaja tukehtui keuhkoihin kertyneeseen nesteeseen *Helsingin Sanomat*.  14.10.2009.  Arkistoitu 14.10.2009. Viitattu 14.10.2009.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Stephen Gately**.
* Viralliset sivut (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Irlanti
* Elonet

 |
|  |
| Muut | 
* Europeana
* IdRef

 |

 |